b'\n_START_ARTICLE_\nLapangan Terbang Sabiha G\xc3\xb6k\xc3\xa7en\n_START_SECTION_\nAsal nama\n_START_PARAGRAPH_\nNama lapangan terbang ini diinspirasikan tentang kehebatan Sabiha Gokcen sebagai juruterbang wanita pertama dalam sejarah Turki . Beliau menjadi kebanggaan buat Turki kerana berjaya dalam bidang penerbangan dan berhasil melakukan beberapa rekod dalam sejarah penerbangan di Turki. Pencapaian ini hasil dasar persamaan gender yang dilakukan oleh Mustafa Kamal Ataturk, presiden pertama Republik Turki.\n_START_SECTION_\nLokasi\n_START_PARAGRAPH_\nLapangan terbang ini terletak di bahagian Asia Istanbul dan 30 kilometer di tenggara Stesen Keretapi Haydarpa\xc5\x9fa dan Pelabuhan Kad\xc4\xb1k\xc3\xb6y di pusat bandar Istanbul. Lapangan terbang ini menjadi lapangan terbang kedua yang memberi perkhidmatan kepada keperluan trafik udara Istanbul selepas Lapangan Terbang Ataturk.\n_START_SECTION_\nKemudahan\n_START_PARAGRAPH_\nLapangan terbang ini mempunyai 112 kaunter daftar masuk dan 30 kaunter masuk layan diri. Untuk penumpang antarabangsa, 50 kaunter pasport disediakan di balai ketibaan dan balai berlepas. Medan selera pula mempunyai ruang sebanyak 5000 meter kaki persegi. Bersebelahan terminal baru, sebuah hotel yang mempunyai 128 bilik didirikan. Kemudahan bilik persidangan sebanyak 400 kaki meter persegi turut disediakan.\n_START_SECTION_\nJalan Raya\n_START_PARAGRAPH_\nMelalui Lebuhraya Trans-Eropah  dari Ankara, ikut papan tanda arah untuk ke Sabiha Gokcen selepas persimpangan Kartal, selepas 2 km akan sampai ke lapangan terbang. Manakala dari Istanbul, selepas persimpangan \xc5\x9eekerp\xc4\xb1nar, ikut papan tanda ke Sabiha Gokcen, selepas 4 km akan sampai ke lapangan terbang._NEWLINE_Melalui Lebuhraya E-5 dari Ankara, selepas persimpangan Limbungan Kaynarca, ikut papan tanda arah ke Sabiha Gokcen, selepas 7 km akan sampai ke lapangan terbang. Dari arah Istanbul, selepas Jambatan Tuzla, ikut papan tanda arah ke Sabiha Gokcen, selepas 7 km akan sampai ke lapangan terbang'